კროკერის ქედის ეროვნული პარკი
კროკერის ქედის ეროვნული პარკი (მალ. Taman Negara Banjaran Crocker) — ეროვნული პარკი მალაიზიაში, საბაჰის შტატში, კუნძულ ბორნეოზე. შეიქმნა 1984 წელს, თუმცა მანამდე, ეს ტერიტორია სატყეო ნაკრძალი იყო. მოიცავს 1200-1800 მ სიმაღლის კროკერის ქედს. დამთვალიერებელთათვის არ არსებობს შესაბამისი ინფრასტრუქტურა. პარკის ფართობი 1 399 კმ²-ია და უდიდესია საბაჰის შტატში. პარკში წარმოდგენილია კუნძულ ბორნეოს ფლორისა და ფაუნის მრავალი ენდემი. პარკის შენარჩუნებაზეა დამოკიდებული საბაჰის შტატის მრავალი სოფლისა და ქალაქის სუფთა წყლით მომარაგება. პარკში გავრცელებულია პრიმატთა მინიმუმ 5 სახეობა, მათ შორის ორანგუტანები, გიბონები და გრძელთითა მაიმუნები უზარმაზარი მრავალი თვალებით, ასევე მაკაკები. ეროვნულ პარკს მართავს სახელმწიფო ინსტიტუტი „საბაჰის პარკები“.